ज़ी5
ज़ी5 (अंग्रेज़ी: ZEE5) एक वीडियो दिखाने वाली ओटीटी वेबसाइट है, जिसका संचालन ज़ी एंटरटैनमेंट लिमिटेड (ज़ील) करता है। इसमें ज़ी और अन्य कुछ चैनलों के धारावाहिकों के अलावा कुछ इसके वास्तविक धारावाहिक और कई नए पुराने फिल्म उपलब्ध हैं। इसे भारत में 14 फरवरी 2018 को 12 भाषाओं के साथ शुरू किया गया था, जो ऑनलाइन वेबसाइट के साथ साथ ही एंड्रॉइड, आईओएस और स्मार्ट टीवी हेतु भी उपलब्ध है। इसने दिसंबर 2019 में 5.6 करोड़ मासिक सक्रिय दर्शक होने का दावा किया।